Општинска управа Срборан, Одељење за урбанизам, стамбено - комуналне послове и заштиту животне средине на основу члана 10, став 1, а у вези са чланом 29. став 1. и 3. Закона о процени утицаја на животну средину („Сл. гласник РС“ 135/04 и 36/09), даје следеће:

**ОБАВЕШТЕЊЕ**

Носилац пројекта “Телеком Србија” а.д. Београд, улица Таковска бр. 2 (Регија нови Сад, Извршна јединица Нови Сад) , поднео је Захтев за одлучивање о потреби процене утицаја на животну средину Пројекта базне станице мобилне телефоније на катастарској парцели број 3658 К.О. Србобран, у општини Србобран.

Заинтересована јавност може да изврши увид у садржину захтева сваког радног дана од 09 - 13 часова у просторијама Одељења за урбанизам, стамбено - комуналне послове и заштиту животне средине Општинске управе Срборан у Србобрану, Трг слободе бр. 4, канцеларија број 1, као и на службеном сајту Општине Србобран (www.srbobran.rs) и достави своје мишљење у року од 10 дана од дана објављивања овог Обавештења.

ОПШТИНСКА УПРАВА СРБОБРАН